Aventador LP700-4

Lamborghini Aventador je superšportový automobil, vyrábaný talianskou automobilkou Lamborghini. Je to dvojmiestne dvojdverové vozidlo. Nový model je nástupcom Murciélaga a má meno po odvážnom býkovi "Aventadorovi", ktorému sa v roku 1993 podarilo v Zaragoze za jeho statočnosť získať cenu Trofeo de la Peňa La Madroňera. Vyrába sa vo verzií kupé LP700-4 a od roku 2013 aj ako roadster. Na trh boli uvedené aj limitované edície Aventador J, Veneno a LP720-4 50° Anniversario.
Telo auta je z karbónového monokoku a preto váži menej než predchodca Murciélago, ktorý touto technológiou nedisponoval – . Jeho hmotnosť je rozložená v pomere 43:57 (predná, zadná náprava). Má úplne nový, prepracovaný motor V12 s objemom 6,5 L. Motor je prepojený so sedemstupňovou poloautomatickou-sekvenčnou prevodovkou Graziano ISR, ktorá roztáča všetky štyri kolesá.
Motor a pohon.
Aventador využíva 60° atmosférický vidlicový dvanásťvalec s objemom 6,5L () – Lamborghini V12 L539. Je vybavený nepriamym vstrekovaním paliva. Motor dosahuje kombinovanú spotrebu okolo 16 litrov na a emisie CO2 – 398 g/km. Auto využíva poloautomatickú, sekvenčnú, jedno-spojkovú prevodovku. Lamborghini si nechalo patentovať novú technológiu dvoch riadiacich tyčí, vďaka ktorým prevodovka radí v priebehu 50 milisekund (0,05s) aj napriek tomu, že je iba jedno-spojková. Výhodou oproti dvoj-spojkovej prevodovke je nižšia hmotnosť a takmer rovnaký čas radenia. Základný model LP700-4 využíva pohon na všetky štyri kolesá pomocou technológie od švédskej firmy Haldex Traction štvrtej generácie.
Podvozok a konštrukcia.
Auto tvorí monokok z uhlíkových vlákien v ktorom je umiestnená prevodovka s medzinápravovým diferenciálom (medzi sedadlami) a vlastne celý interiér. Na monokok sa napája predný a zadný rám rovnako z uhlíkových vlákien. Motor, nádrž, katalyzátor a zadný diferenciál je umiestený v zadnom ráme, v prednom sa nachádza rezervné koleso, riadenie a predný diferenciál. Zadná i predná náprava využíva trojuholníkové pushrod nezávislé zavesenie kolies s rolovacími tlmičmi, na prednej náprave aj s nezávislým riadením. Vďaka tomuto systému prevzatému z pretekárskych áut je možné prechádzať zákruty vyššou rýchlosťou a zároveň pohodlnejšie, nevýhodou je však prílišné nakláňanie pri nižších rýchlostiach spôsobené nedostatkom prítlačnej sily. Tento problém sa vyskytuje len v základnom modeli LP700-4 kupé/roadster.
Iné verzie.
Aventador J.
Limitovaná edícia (20 ks + 1 ks pre múzeum) úplne odkrytého (bez čelného skla) LP700-4. Jeho cena je asi 2,7 mil. €. Predstavený bol na Autosalóne v Ženeve 2012. Jeho názov – J, pochádza zo slova Jota, toto meno už niesol model – Lamborghini Miura Jota. Oproti základnej verzií LP700-4 disponuje model J pevným zadným i predným spojlerom. Odkrytá karoséria sa niekedy nazýva aj barchetta
Aventador LP700 – 4 Roadster.
Produkčná verzia roadsteru LP700 – 4 vychádzajúca z Aventador J. Oproti základnému modelu LP700 – 4 prešla karoséria zmenami, model má elektronicky sklopnú pevnú strechu, na rozdiel od predchodcu Murciélago Roadster, ktorý mal manuálne odnímateľný strešný panel. Model bol predstavený na októbrovom autosalóne v Paríži 2012.
Veneno.
Bolo predstavené na Ženevskom autosalóne 2013. Ide o troj (štvor)-kusovú edíciu špeciálne upraveného modelu LP700-4. Autá sú vyrobené v troch farbách biela, červená a zelená (podľa talianskej trikolóry) a taktiež jeden sivý prototyp. Od základného modelu LP700-4 sa líši väčším výkonom (o 50 koní viac) a o nižšou hmotnosťou. Karoséria bola výrazne upravená, pribudlo mohutné zadné krídlo, nové svetlá, predný spojler, nový zadný difúzor, koncovky výfuku a niekoľko nasávacích otvorov. Auto môže ísť legálne na cestu. Pôvodná cena bola 3 000 000 €. Názov v preklade zo španielčiny znamená jed.
Aventador LP720-4 50° Anniversario.
Na oslavu 50. výročia automobilky vznikla 100 kusová séria LP720-4 Anniversario. Model bol predstavený na Šanghajskom autosalóne 2013. Rovnako ako základný model LP700-4 využíva výročný model 6,5-litrový dvanásťvalec, tentoraz má však o 20 koní viac z čoho pochádza aj označenie LP720. Okrem motora bola optimalizovaná aj aerodynamika vozidla a nanovo bola navrhnutá aj celá zadná časť. Podľa testov v veternom tunely má tento model až o 50% priaznivejšie výsledky ako základný typ LP700. Všetky kusy disponujú ostro-žltou farbou – Giallo Maggio (májová žltá), ktorá je odkazom na legendárny model automobilky – Miura.